**การเก็บข้อมูลการใช้งาน และการทำความสะอาดผลิตภัณฑ์ตกแต่งภายในประเภทผ้าทอ**

**USAGE DATA COLLECTION AND CLEANING OF TEXTILE INTERIOR PRODUCTS**

**วรดา กฤตยาวรกุล1 และ ชิตชัย ควรเดชะคุปต์2**

**Worrada Krittayaworrakul1 and Chitchai Kuandachakupt2**

**บทคัดย่อ**

การวิจัยนี้มีวัตถุประสงค์เพื่อ 1.) เพื่อการเก็บข้อมูลการใช้งานผลิตภัณฑ์ตกแต่งภายใน และการทำความสะอาดผลิตภัณฑ์ 2.) เพื่อเก็บข้อมูลความต้องการในผลิตภัณฑ์ตกแต่งภายในจากผู้ใช้งาน โดยคัดเลือกผลิตภัณฑ์ตกแต่งภายในบ้านประเภท โซฟา หมอนหรือหมอนอิง โคมไฟ พรม ผ้าตกแต้งผนัง ผ้าปูโต๊ะ และผ้าม่านจากวัสดุประเภทผ้าทอ เครื่องมือที่ใช้ ได้แก่ แบบสอบถามในแต่ละผลิตภัณฑ์ ประกอบไปด้วยวิธีการทำความสะอาด ปัญหาจากการใช้งาน วิธีการดูแลรักษา และด้านคุณสมบัติพิเศษที่ผู้ใช้งานต้องการให้มีในผลิตภัณฑ์ตกแต่งภายใน โดยใช้วิธีการเลือกกลุ่มตัวอย่างแบบเจาะจง (Purposive Sampling) ที่พักอาศัยอยู่ในบ้านพักเดี่ยว และคอนโดมิเนี่ยม จำนวน 30 คน ผลวิจัยพบว่า วิธีการทำความสะอาดผลิตภัณฑ์ตกแต่งภายในประเภทผ้าทอ ของผู้ใช้งานในปัจจุบันนิยมใช้วิธีการทำความสะอาดด้วยเครื่องซักผ้าอัตโนมัติ และปัญหาจากการดูแลรักษาผลิตภัณฑ์ขณะใช้งาน คือปัญหาเรื่องของฝุ่น ที่ผลิตภัณฑ์ประเภทผ้าทอมีความกักเก็บฝุ่นละอองมาก จึงสอดคล้องมาในเรื่องคุณสมบัติพิเศษที่ผู้ใช้งานต้องการให้มีในผลิตภัณฑ์ตกแต่งภายใน คือเรื่องคุณสมบัติป้องกันการกักเก็บฝุ่นละออง

**คำสำคัญ**: ผลิตภัณฑ์ตกแต่งภายใน การทำความสะอาด วิธีการดูแลรักษา เครื่องซักผ้าอัตโนมัติ กักเก็บฝุ่นละออง

1 2 ภาควิชาศิลปอุตสาหกรรม คณะสถาปัตยกรรม ศิลปะและการออกแบบ สถาบันเทคโนโลยีพระจอมเกล้าเจ้าคุณทหารลาดกระบัง

ผู้นิพนธ์ประสานงาน อีเมล: 64602048@KMITL.AC.TH

**Abstract**

The objectives of the research were 1.) To collect information of interior design’s product usage and product cleansing, 2.) To collect information of interior products requirement of user by collecting from products such as sofa, pillow, cushion, lamp, lantern, rug, carpet, wall hanging, Table mats and Curtain made by fabric. Research instruments, survey in each product consist of cleaning Method, using problem, maintenance and special features that users want from interior products by purposive sampling for 30 people from Single house and condominium. The result is, Interior product of fabric’s Cleaning Menthol of the user in the present commonly use automatic washing machine and Maintenancing while being used is dust problem Because there is a lot of dust on the fabric, so dust proof is a special feature needed from the users in this interior product. Accordingly.

**Keywords:** Interior products, Cleaning Method, Maintenance, automatic washing Machine, Collecting dust

**1. บทนำ**

แบบสอบถามเพื่อการเก็บข้อมูลการใช้งานผลิตภัณฑ์ผ้าทอตกแต่งภายในบ้าน มีบทบาทอย่างยิ่งต่อการพัฒนาผลิตภัณฑ์ผ้าในอุตสาหกรรมสิ่งทอ เนื่องจากจะเห็นได้ว่าอุตสาหกรรมสิ่งทอมีความสำคัญต่อเศรษฐกิจไทย และยังเป็นหนึ่งในอุตสาหกรรมที่สร้างรายได้ให้กับประเทศเป็นอันดับต้น โดยมีสัดส่วนมูลค่าเพิ่มต่อผลิตภัณฑ์มวลรวมภายในประเทศเป็นอันดับ 4 รองลงมาจากอุตสาหกรรมอาหารและเครื่องดื่ม อุตสาหกรรมเครื่องจักรสำนักงาน และอุตสาหกรรมยานยนต์ ตามลำดับ ในปี พ.ศ. 2562 ช่วงเดือน มกราคม ถึงเดือน สิงหาคม ประเทศไทยมีมูลค่าส่งออกสินค้ากลุ่มสิ่งทอมากถึง 1,368.59 ล้านเหรียญสหรัฐ ทั้งยังมีจำนวนผู้ประกอบการในอุตสาหกรรมสิ่งทออยู่ประมาณ 163,827 รายทั่วประเทศ และมีแนวโน้มว่าจะมีเพิ่มมากขึ้นอย่างต่อเนื่อง (วริศรา เหมือนสุทธวงศ์, 2562) ดังนั้นผลจากการสอบถามด้านการใช้งาน และความต้องการในผลิตภัณฑ์ผ้าทอตกแต่งภายในจากผู้ใช้งานจะเป็นส่วนช่วยพัฒนาอุตสาหกรรมสิ่งทอภายในประเทศให้สามารถตอบโจทย์ความต้องการในสินค้าของผู้ใช้งานมากยิ่งขึ้น

แบบสอบถามที่เลือกนำมาใช้ในวิจัยเป็นรูปแบบออนไลน์ เพราะสามารถประยุกต์คุณลักษณะของเทคโนโลยีสารสนเทศกับความสามารถทางโปรแกรม ในการพัฒนาแบบสอบถามที่จะสามารถได้ผลข้อมูลที่มีคุณภาพสำหรับการวิจัย อีกทั้งการใช้แบบสอบถามออนไลน์ยังสามารถเข้าถึงกลุ่มตัวอย่างได้อย่างไม่มีข้อจำกัด ทั้งด้านสถานที่ หรือเวลา และยังส่งผลให้ต้นทุนของการเก็บรวบรวมข้อมูลต่ำ เมื่อเทียบกับการเก็บข้อมูลด้วยช่องทางอื่น (ดร.ชัชพงศ์ ตั้งมณี, 2554)

ในส่วนการเก็บข้อมูลแบบสอบถาม มีทั้งหมด 2 ส่วน คือ ส่วนที่ 1 สอบถามข้อมูลด้านการใช้งานผลิตภัณฑ์ผ้าทอตกแต่งภายในบ้าน และความต้องการในผลิตภัณฑ์จากผู้บริโภค ในส่วนนี้จะใช้ภาษาในการสร้างแบบสอบถามให้เข้าใจเนื้อหา และจุดประสงค์ในการถามได้ง่าย เนื่องจากแบบสอบถามไม่มีการกำหนดอายุของผู้ตอบแบบสอบถาม เน้นความรู้สึกของผู้ใช้ขณะใช้งานผลิตภัณฑ์ผ้าทอตกแต่งภายใน และความต้องการในการให้ปรับปรุงพัฒนาผลิตภัณฑ์ แบบสอบถามประกอบไปด้วย คำถามนำ คำถามประเภทที่พักอาศัย จำนวนผู้พักอาศัย ประเภทผลิตภัณฑ์ตกแต่งภายในที่มีภายในบ้าน พร้อมข้อเสนอแนะด้านคุณสมบัติที่ต้องการให้มีในแต่ละผลิตภัณฑ์ แบบสอบถามในส่วนที่ 2 ข้อเสนอแนะความพึงพอใจ หรือความต้องการด้านคุณสมบัติพิเศษอื่นในผลิตภัณฑ์ผ้าทอตกแต่งภายใน คำตอบในส่วนที่ 2 นี้เป็นรูปแบบการบรรยาย เพื่อให้ผู้ตอบแบบสอบถามได้อธิบายความต้องการ และความคิดเห็นได้อย่างละเอียดครบถ้วน

จากที่กล่าวมาข้างต้น จึงทำให้ผู้วิจัยสนใจศึกษาเรื่อง ผลการดำเนินการเก็บข้อมูลแบบสอบถามออนไลน์ด้านการใช้งาน และความต้องการผลิตภัณฑ์ผ้าทอตกแต่งภายใน ซึ่งผลที่ได้รับจะเป็นการสนับสนุนให้ผู้ผลิตในอุตสาหกรรมสิ่งทอประเมินผลิตภัณฑ์ และพัฒนากระบวนการ อันจะทำให้เกิดผลิตภัณฑ์ที่ตอบสนองความต้องการ และการใช้งานของผู้บริโภคอย่างตรงจุด และช่วยสร้างมูลค่าเพิ่มทางการค้าทั้งในประเทศและระหว่างประเทศให้ประสบความสำเร็จ และเติบโตต่อไป

**2. วัตถุประสงค์ของการวิจัย**

2.1 เพื่อการเก็บข้อมูลการใช้งานผลิตภัณฑ์ตกแต่งภายในและการทำความสะอาดผลิตภัณฑ์ ในที่พักอาศัยบ้านเดี่ยว หรือคอนโดมิเนี่ยม

2.2 เพื่อเก็บข้อมูลความต้องการอื่นๆในผลิตภัณฑ์ตกแต่งภายในจากผู้บริโภค

**3. วิธีการดำเนินงานวิจัย**

การศึกษาในครั้งนี้คำนึงถึงปัจจัยที่เกี่ยวเนื่องกับการใช้งานผลิตภัณฑ์ผ้าทอตกแต่งภายใน ในหลายประเด็นอาทิ ลักษณะที่พักอาศัย จำนวนผู้พักอาศัย ผลิตภัณฑ์ตกแต่งภายในที่มีภายในบ้านประเภท โซฟา หมอนหรือหมอนอิง โคมไฟ พรม ผ้าตกแต่งผนัง ผ้าปูโต๊ะ และผ้าม่าน คำถามในแต่ละผลิตภัณฑ์จะประกอบไปด้วยวิธีการทำความสะอาด วิธีการดูแลรักษา และด้านคุณสมบัติพิเศษที่ต้องการให้มีในผลิตภัณฑ์ตกแต่งภายใน เป็นต้น เพื่อให้เกิดการศึกษาที่ครอบคุลมในขั้นตอนการใช้งาน และการทำความสะอาดผลิตภัณฑ์ของผู้ใช้งาน ปัจจัยเหล่านี้จึงถูกศึกษาโดยใช้แนวทางการวิจัยเชิงปริมาณจากจำนวณคำตอบของผู้ตอบแบบสอบถามในแต่ละประเด็นคำถาม และมีการวิเคราะห์ด้วยสถิติเชิงพรรณนา

การสำรวจข้อมูลใช้แบบสอบถามรูปแบบออนไลน์กำหนดปริมาณที่จะศึกษาอยู่ที่ 30 คน โดยใช้ทฤษฎีของ William S.Gosset กล่าวไว้ว่าจำนวนกลุ่มตัวอย่าง 30 คน เป็นจำนวนน้อยที่สุดที่สร้างโค้งปกติได้ โค้งปกตินั้นสามารถให้ค่าเฉลี่ยแต่ละส่วนเบี่ยงเบนมาตรฐานที่มีความคาดเคลื่อนน้อยที่สุดเท่าที่ยอมรับได้ และใช้วิธีการสุ่มตัวอย่างแบบเจาะจง ( Purposive Sampling ) โดยเลือกกลุ่มเป้าหมายที่พักอาศัย คอนโดมิเนี่ยม และบ้านเดี่ยว เขตกรุงเทพและปริมณฑล เก็บข้อมูลมาในช่วงเดือน พฤศจิกายน – มกราคม 2564 เนื่องจากที่พักอาศัยคอนโดมิเนี่ยม และบ้านเดียว เป็นที่พักอาศัยขนาดเล็กถึงขนาดกลาง มีผู้อาศัยไม่มากและน้อยเกินไปในการเก็บข้อมูลด้านการใช้งานที่ทั่วถึงทุกผลิตภัณฑ์

แบบสอบถามประกอบด้วย 4 ส่วนใหญ่ๆ คือ 1) ข้อมูลประเภทที่พักอาศัย และจำนวนผู้พักอาศัยของผู้ตอบแบบสอบถาม 2) ผลิตภัณฑ์ตกแต่งภายในที่มีภายในบ้าน 3) วิธีการทำความสะอาด และปัญหาที่พบบ่อยขณะการใช้งานผลิตภัณฑ์ 4) ข้อเสนอแนะอื่นๆด้านคุณสมบัติพิเศษที่ต้องการให้มีในผลิตภัณฑ์ตกแต่งภายใน นอกจากนี้ยังมีการใช้คำถามปลายเปิดร่วมด้วย การวิเคราะห์ข้อมูลส่วนใหญ่ใช้สถิติแสดงค่าความถี่ ร้อยละ และค่าเฉลี่ย ส่วนคำถามปลายเปิดใช้การวิเคราะห์เนื้อหา ( Content analysis )

**4. ผลการวิจัย**

ผลการศึกษาการสำเร็จการใช้งาน และคสามต้องการต่อผลิตภัณฑ์ผ้าตกแต่งภายในสามารถแบ่งการอภิปรายเป็น 5 ส่วน ประเภทที่พักอาศัยและจำนวนผู้พักอาศัย ผลิตภัณฑ์ผ้าตกแต่งภายในที่มีภายในบ้าน วิธีการทำความสะอาดผลิตภัณฑ์ ปัญหาที่พบบ่อยในการใช้งานผลิตภัณฑ์ และข้อเสนอแนะอื่นๆด้านคุณสมบัติพิเศษที่ต้องการให้มีในผลิตภัณฑ์ตกแต่งภายใน

**4.1 ประเภทที่พักอาศัย และจำนวนผู้พักอาศัย**

****

 **ภาพที่ 1.1** เปรียบเทียบประเภททพักอาศัย

ด้านประเภทที่พักอาศัย จากผลแบบสอบถาม ดังภาพ 1.1 ผู้ตอบแบบสอบถามจากจำนวนทั้งสิ้น 30 คน ส่วนใหญ่ที่พักอาศัย บ้านเดี่ยว ( บ้านเดี่ยว บ้านแฝด ทาวน์เฮาส์ ) จำนวน 20 คน คิดเป็นร้อยละ 66.7 รองลงมาคือ พักอาศัย คอนโดมิเนี่ยม จำนวน 10 คน คิดเป็นร้อยละ 33.3



**ภาพที่ 1.2** เปรียบเทียบจำนวนผู้พักอาศัย

ด้านจำนวนผู้พักอาศัย จากผลแบบสอบถาม ดังภาพ 1.2 ผู้ตอบแบบสอบถามมีจำนวนผู้พักอาศัยร่วมกัน 2 – 3 คน โดยส่วนใหญ่ เป็นผลจำนวน 14 คน คิดเป็นร้อยละ 46.7 ผลรองลงมาคือ 4 – 6 คน เป็นผลจำนวน 10 คน คิดเป็นร้อยละ 33.3 ผู้ตอบแบบสอบถามที่พักอาศัยอยู่คนเดียว จำนวน 4 คน คิดเป็นร้อยละ 13.3 และผลจากแบบสอบถามมีน้อยที่สุด พักอาศัย 8 คน และ 10 คน จำนวนเท่ากัน 1 คน คิดเป็นร้อยละ 3.3 สรุปได้ว่า ผู้พักอาศัย 2 – 3 มีจำนวนมากที่สุด รองลงมาเป็น 4 - 6 คน 1 คน 8 คน และ 10 คน ตามลำดับ

**4.2 ผลิตภัณฑ์ผ้าตกแต่งภายในที่มีภายในบ้าน**

**ตาราง 4.2** เปรียบเทียบผลิตภัณฑ์ที่มีภายในบ้าน

|  |  |  |  |  |
| --- | --- | --- | --- | --- |
| **ผลิตภัณฑ์ผ้าตกแต่งภายใน** | **มีผลิตภัณฑ์** | **ร้อยละ** | **ไม่มีผลิตภัณฑ์** | **ร้อยละ** |
| โซฟา | 26 | 86.7 | 4 | 13.3 |
| หมอน / หมอนอิง | 30 | 100 | 0 | 0 |
| โคมไฟ | 15 | 50 | 15 | 50 |
| พรม | 22 | 73.3 | 8 | 26.7 |
| ผ้าตกแต่งผนัง | 10 | 33.3 | 20 | 66.7 |
| ผ้าปูโต๊ะ | 21 | 70 | 9 | 30 |
| ผ้าม่าน | 29 | 96.7 | 1 | 3.3 |
| **รวม** | **153** | **72.8** | **57** | **27.1** |

ผลิตภัณฑ์ผ้าตกแต่งภายในที่มีภายในบ้าน ที่มีให้ผู้ตอบแบบสอบภามได้เลือกตอบ มีทั้งหมด 7ประเภท ได้แก่ โซฟา หมอนหรือหมอนอิง โคมไฟ พรม ผ้าตกแต่งผนัง ผ้าปูโต๊ะ และผ้าม่าน จากผลแบบสอบถามดังตาราง 4.2 ผลิตภัณฑ์ที่มีกายในบ้านเรียงจากมากที่สุดไปน้อยสุด

1. . ผลิตภัณฑ์หมอนหรือหมอนอิง มีผลิตภัณฑ์ 30 คน คิดเป็นร้อยละ 100
2. . ผลิตภัณฑ์ผ้าม่าน ใรผลิตภัณฑ์ 29 คน คิดเป็นร้อยละ 96.7 ไม่มีผลิตภัณฑ์ 1 คน

คิดเป็นร้อยละ 3.3

1. . ผลิตภัณฑ์โซฟา มีผลิตภัณฑ์ 26 คน คิดเป็นร้อยละ 86.7 ไม่มีผลิตภัณฑ์ 4 คน

คิดเป็นร้อยละ 13.3

1. . ผลิตภัณฑ์พรม มีผลิตภัณฑ์ 22 คน คิดเป็นร้อยละ 73.3 ไม่มีผลิตภัณฑ์ 8 คน

คิดเป็นร้อยละ 26.7

1. . ผลิตภัณฑ์ผ้าปูโต๊ะ มีผลิตภัณฑ์ 21 คน คิดเป็นร้อยละ 70 ไม่มีผลิตภัณฑ์ 9 คน

คิดเป็นร้อยละ 30

1. . ผลิตภัณฑ์โคมไฟ มีผลิตภัณฑ์ 15 คน คิดเป็นร้อยละ 50 ไม่มีผลิตภัณฑ์ 15 คน

คิดเป็นร้อยละ 50

1. . ผลิตภัณฑ์ผ้าตกแต่งผนัง มีผลิตภัณฑ์ 10 คน คิดเป็นร้อยละ 33.3 ไม่มีผลิตภัณฑ์ 20 คน คิดเป็นร้อยละ 66.7

สรุปผลการเก็บข้อมูลได้ว่าผลิตภัณฑ์ที่มีภายในบ้านรวมทั้ง 7 ประเภท ผู้ตอบแบบสอบถามเลือกมีผลิตภัณฑ์ภายในบ้าน 153 ครั้ง คิดเป็นร้อยละคือ 72.8

**4.3 วิธีการทำความสะอาดผลิตภัณฑ์**

 **ตาราง 4.3** เปรียบเทียบวิธีการทำความสะอาดผลิตภัณฑ์

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **วิธีทำ****ความสะอาด****ผลิตภัณฑ์** | **โซฟา** | **หมอนหมอนอิง** | **โคมไฟ** | **พรม** | **ผ้าตกแต่งผนัง** | **ผ้าปูโต๊ะ** | **ผ้าม่าน** | **รวม** |
| **เครื่องดูดฝุ่น** | 15(57.7) | 3(10) | 7(46.7) | 9(39.1) | 6(54.5) | - | 12(41.4) | **52(41.5)** |
| **ตากแดด** | - | 6(20) | 1(6.7) | 2(8.7) | - | - | - | **9(5.9)** |
| **ซักด้วยมือ** | - | 4(13.3) | - | - | 1(9.1) | 10(47.6) | 1(3.4) | **16(24.4)** |
| **ซักด้วยเครื่องซักผ้า** | 7(26.9) | 17(56.7) | - | 12(53.2) | 3(27.3) | 11(52.4) | 14(48.3) | **64(88.2)** |
| **พ่นน้ำยาฆ่าเชื้อ** | 3(11.5) | - | 3(20) | - | 1(9.1) | - | 2(6.9) | **9(47.5)** |
| **อื่นๆ** | 1(3.8) | - | 1(6.7) | - | - | - | - | **2(10.5)** |

วิธีการทำความสะอาดผลิตภัณฑ์ตกแต่งภายในบ้าน มีทั้งหมด 6 วิธีการ จากผลแบบสอบถามดังตาราง 4.3 ผลรวมจากทั้ง 7 ผลิตภัณฑ์ ได้แก่ โซฟา หมอนอิง โคมไฟ พรม ผ้าตกแต่งผนัง ผ้าปูโต๊ะ ผ้าม่าน โดยค่าร้อยละเรียงลำดับจากมากไปหาน้อยตามลำดับ

1. เครื่องซักผ้า คิดเป็นร้อยละ 88.2

2. เครื่องดูดฝุ่น คิดเป็นร้อยละ 41.5

3. การซักมือ คิดเป็นร้อยละ 24.4

4. ทำความสะอาดเท่ากันคือ การตากแดด และ พ่นน้ำยาฆ่าเชื้อ คิดเป็นร้อยละ 5.9 และวิธีการที่มีการเลือกน้อยที่สุดคืออื่นๆนอกจากตัวเลือกที่กล่าวมา คิดเป็นร้อยละ 10.5

**4.4 ปัญหาที่พบบ่อยในการใช้งานผลิตภัณฑ์**

จากการเก็บข้อมูลแบบสอบถามคำถามปลายเปิดด้านปัญหาที่พบบ่อยในการใช้งานผลิตภัณฑ์ตกแต่งภายในประเภทผ้า

ผลิตภัณฑ์โซฟา พบปัญหาในการใช้งาน เรื่องของฝุ่น ขึ้นรากลิ่นอับ เปื้อนง่าย ทำความสะอาดค่อนข้างยาก และสีซีดเนื่องจากระยะการใช้งานและสีซีดจากแสงUV

ผลิตภัณฑ์หมอน/หมอนอิง พบปัญหาเรื่อบของฝุ่นเยอะ ผลิตภัณฑ์กักเก็บฝุ่น และสีซีด

ผลิตภัณฑ์โคมไฟ มีปัญหาเรื่องของฝุ่นเกาะ และเชื้อรา

ผลิตภัณฑ์พรม มีกลิ่นอับชื้น การทำความสะอาดที่ยาก และฝุ่นเยอะ

ผลิตภัณฑ์ผ้าตกแต่งผนัง มีปัญหาในการใช้งานเรื่องของสีที่ซีดลงจากการใช้งานหรือสีซีดจากแสงUV

ผลิตภัณฑ์ผ้าปูโต๊ะ มีปัญหาการใช้งานในเรื่องของ คราบสกปรกหลังการใช้งาน การทำความสะอาด มีกลิ่น รา และสีที่ซีดเนื่องจากเป็นผลิตภัณฑ์ที่เลอะง่ายและต้องทำความสะอาดเป็นประจำ

ผลิตภัณฑ์ผ้าม่าน มีปัญหาด้านของการจับฝุ่น และการทำความสะอาด เนื่องจากผลิตภัณฑ์ชิ้นใหญ่มีการทำความสะอาดที่ยาก เมื่อซักทำความสะอาดทำให้มีกลิ่นอับ

**4.5 ข้อเสนอแนะอื่นๆด้านคุณสมบัติพิเศษที่ต้องการให้มีในผลิตภัณฑ์ตกแต่งภายใน**

**ตาราง 4.5** เปรียบเทียบข้อเสนอแนะด้านคุณสมบัติพิเศษที่ต้องการให้มีในผลิตภัณฑ์

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ความต้องการในผลิตภัณฑ์****ผลิตภัณฑ์** | **โซฟา** | **หมอนหมอนอิง** | **โคมไฟ** | **พรม** | **ผ้าตกแต่งผนัง** | **ผ้าปูโต๊ะ** | **ผ้าม่าน** | **รวม** |
| **กันน้ำ** | 16(55.2) | 6(19.4) | 6(35.3) | 7(30.4) | 3(25) | 16(69.6) | 4(12.9) |  **58(35.4)** |
| **ทำความสะอาดง่าย** | 19(65.5) | 21(67.7) | 10(58.8) | 13(56.5) | 7(58.3) | 21(91.3) | 12(38.7) |  **103(62.4)** |
| **ป้องกันฝุ่น** | 26(89.7) | 30(96.5) | 14(82.4) | 20(87.5) | 11(91.7) | 17(73..9) | 24(77.4) | **142(85.6)** |
| **ซักด้วยเครื่องซักผ้า** | 8(27.6) | 11(35.5) | 1(5.9) | 10(43.5) | 4(33.3) | 4(17.4) | 7(22.6) |  **45(26.5)** |
| **ป้องกันแสง UV** | 4(13.8) | 1(3.2) | 2(11.8) | - | 1(8.3) | - | 20(64.5) |  **28(14.5)** |
| **ป้องกันการติดไฟ** | 12(41.4) | 6(19.4) | 11(64.7) | 14(60.9) | 7(58.3) | 5(21.7) | 23(74.2) | **78(48.7)** |

จากผลแบบสอบถามดังตาราง 4.5 ผลรวมข้อเสนอแนะด้านคุณสมบัติพิเศษที่ต้องการให้มีใน.ผลิตภัณฑ์ตกแต่งภายใน มีทั้งหมด 6 ตัวเลือก รวมทั้งหมด 7 ผลิตภัณฑ์ ได้แก่ โซฟา หมอนอิง โคมไฟ พรม ผ้าตกแต่งผนัง ผ้าปูโต๊ะ ผ้าม่านโดยตัวเลือกที่ผู้ตอบแบบสอบถามได้เลือกมาที่สุดคือ การป้องกันฝุ่น 142 คิดเป็นร้อยละ 85.6 การทำความสะอาดง่าย 103 คิดเป็นร้อยละ 62.4 ป้องกันการติดไฟ 78 คิดเป้นร้อยละ 48.7 กันน้ำ 58 คิดเป็นร้อยละ 35.4 สามารถด้วยเครื่องซักผ้า 45 คิดเป้นร้อยละ 26.5 และ ป้องกันแสง UV 28 คิดเป็นร้อยละ 14.5 โดยค่าร้อยละเรียงลำดับจากมากไปหาน้อยตามลำดับ

**5. สรุปและอภิปรายผล**

**5.1 สรุป**

จากการเก็บข้อมูลแบบสอบถามการใช้งานผลิตภัณฑ์ทั้ง 7 ชนิด ได้แก่ โซฟา หมอน/หมอนอิง โคมไฟ พรม ผ้าตกแต่งผนัง ผ้าปูโต๊ะ และผ้าม่าน จากจำนวนผู้ตอบแบบสอบถาม 30 คน พักอาศัยในบ้านเดี่ยว (บ้านเดี่ยว บ้านแฝด ทาว์เฮาส์) 20 คน และผู้อาศัยคอนโดมิเนี่ยม 10 คน ตามข้อคำถามที่เกี่ยวข้องกับผลิตภัณฑ์ตกแต่งภายในตรงตามวัตถุประสงบทความ ดังนี้

1) เพื่อการเก็บข้อมูลการใช้งานผลิตภัณฑ์ตกแต่งภายในและการทำความสะอาดผลิตภัณฑ์ ในที่พักอาศัยบ้านเดี่ยว หรือคอนโดมิเนี่ยม

1.1) จำนวนผู้พักอาศัยที่ผู้ทำแบบสอบถามเลือกมากที่สุด คือ จำนวน 2- 3 คน เลือกจำนวน 14 คนจากทั้งหมด 30 คน คิดเป็นร้อยละ 46.7

1.2) ผลิตภัณฑ์ที่มีภายในบ้านที่มีมากที่สุด คือ หมอน/หมอนอิง จำนวน 30 คน หรือคิดเป็นร้อยละ 100 จากการเก็บข้อมูล

1.3) วิธีการทำความสะอาดผลิตภัณฑ์ ที่มีการเลือกใช้มากที่สุดคือ วิธีการทำความสะอาดด้วยเครื่องซักผ้า จำนวน 64 คิดเป็นร้อยละ 88.2 จากวิธีการทำความสะอาดในผลิตภัณฑ์ทั้งหมด

1.4) ปัญหาที่พบบ่อยในการใช้ผลิตภัณฑ์ เป็นคำถามปลายเปิด โดยสรุปแล้วผู้ตอบแบบสอบถามมีปัญหาในเรื่องของการกักเก็บฝุ่นในผลิตภัณฑ์มากที่สุด

2) เพื่อเก็บข้อมูลด้านความต้องการอื่นในผลิตภัณฑ์ตกแต่งภายในจากผู้บริโภค

2.1) ข้อเสนอแนะอื่นๆด้านคุณสมบัติพิเศษที่ต้องการให้มีในผลิตภัณฑ์ตกแต่งภายใน โดยมีทั้งหมด 6 ตัวเลือก จากทั้งหมด 7 ผลิตภัณฑ์ ผลที่ผู้ตอบแบบสอบถามเลือกตอบมากที่สุด คือ การป้องกันฝุ่น เลือกทั้งหมด 142 ครั้ง คิดเป็นร้อยละ 85.6 จากวิธีการทั้งหมด

**5.2 อภิปรายผล**

5.2.1 ตามวัตถุประสงค์ข้อที่ 1 เก็บข้อมูลการใช้งานผลิตภัณฑ์ตกแต่งภายใน และการทำความสะอาดผลิตภัณฑ์สามารถเก็บข้อมูลได้อย่างชัดเจน ตรงตามวัตถุประสงค์ที่ตั้งไว้ ผลจากแบบสอบถามคือ วิธีการทำความสะอาดด้วยเครื่องซักผ้า อาจเนื่องมาจากเป็นวิธีการที่สะดวกรวดเร็ว และง่ายต่อการทำความสะอาดที่สุด การพัฒนาผลิตภัณฑ์ที่สามารถทำความสะอาดด้วยเครื่องซักผ้า อาจต้องคำนึงถึง ความทนทานของเส้นใย รูปทรง และสีที่มีผลหลังจากทำความสะอาด เป็นต้น

5.2.2 ตามวัตถุประสงค์ข้อที่ 2 เก็บข้อมูลความต้องการด้านอื่นๆ ในผลิตภัณฑ์ตกแต่งภายใน ได้ทราบถึง ลำดับความต้องการในผลิตภัณฑ์ที่ผู้ตอบแบบสอบถาม หรือผู้ใช้งานต้องการให้ปรับปรุงแก้ไขผลิตภัณฑ์ตกแต่งภายในอย่างตรงจุด ผลจากแบบสอบถามคือ ความต้องการด้านการกับเก็บฝุ่น อาจเนื่องมาจากวัสดุในการทำผลิตภัณฑ์มาจากเส้นใยผ้าชนิดที่มีการกักเก็บฝุ่นง่าย เช่น เส้นใยฝ้าย ที่มักกักเก็บฝุ่นละอองภายในบ้าน และยากต่อการทำความสะอาด มีวิธีการดูแลที่ค่อนข้างเยอะ กว่าเส้นใยชนิดอื่นที่นำมาทำผลิตภัณฑ์ตกแต่งภายใน เป็นต้น

**6. ข้อเสนอแนะ**

ความต้องการที่ผู้ใช้งานผลิตภัณฑ์ต้องการนั้นเกิดจาก การใช้งานผลิตภัณฑ์ การทำความสะอาด และการเกิดปัญหาหลังการใช้งาน ส่งผลถึงความต้องการในการปรับปรุงผลิตภัณฑ์ตกแต่งภายในให้มีประสิทธิภาพตอบรับการใช้งานของผู้ใช้งานมากยิ่งขึ้น

เนื่องจากยังไม่มีการวัดค่าประเมินในผลิตภัณฑ์ตกแต่งภายในจากวัสดุผ้าในวงการอุตสาหกรรมครัวเรือนหรืออุตสาหกรรมผ้าขนาดเล็กมากนัก หากได้มีการวัดประสิทธิภาพในหลากหลายด้านอธิเช่น ความทนทาน การใช้งาน และวัสดุ ผู้เก็บข้อมูลคาดว่าจะเป็นประโยชน์ต่อผู้บริโภค ต่อการเพิ่มมูลค่า ต่อด้านการตลาดภายในและภายนอกประเทศ และเป็นการสร้างมาตรฐานให้อุตสาหกรรมมากยิ่งขึ้น

ปัจจัยการเก็บข้อมูลปัญหาการใช้งานผลิตภัณฑ์มีหลากหลายด้าน และเป็นข้อมูลที่จำเป็นต้องเจาะลึก ผู้เก็บข้อมูลแบบสอบถามเก็บข้อมูลเบื้องต้นเท่านั้น ดังนั้นหากต้องการใช้ข้อมูลแบบเจาะลึกเพื่อนำไปออกแบบ หรือพัฒนาผลิตภัณฑ์ ควรเก็บข้อมูลเพิ่มเติมในด้าน ประเภท วัสดุ การใช้งาน ฯลฯ เพื่อให้ได้ข้อมูลที่ละเอียดตรงจุดมากที่สุด

**อ้างอิง**

รศ.นวลแข ปาลิวนิช. 2542. **ความรู้เรื่องผ้าและเส้นใย“ฉบับปรับปรุงใหม่**. กรุงเทพฯ : ซีเอ็ดยูเคชั่น.

วริศรา เหมือนสุทธวงศ์. 2562. **อุตสาหกรรมผลิตสิ่งทอและเครื่องแต่งกาย**.https://www.gsbresearch.or.th/wp- content/IN\_textile\_12\_62\_detail.

ยุพินศรี สายทอง. 2559. **งานทอ** <https://www.nuac.nu.ac.th/library/ShowtypebookList.php?Typeid=TB3>

**ของตกแต่งภายในบ้านสำหรับผนัง**. [https://www.condonewb.com/lifestyle/842/ไอเดีย-ของตกแต่งบ้าน](https://www.condonewb.com/lifestyle/842/%E0%B9%84%E0%B8%AD%E0%B9%80%E0%B8%94%E0%B8%B5%E0%B8%A2-%E0%B8%82%E0%B8%AD%E0%B8%87%E0%B8%95%E0%B8%81%E0%B9%81%E0%B8%95%E0%B9%88%E0%B8%87%E0%B8%9A%E0%B9%89%E0%B8%B2%E0%B8%99)

**ของประดับตกแต่งบ้าน**. 2564. https://classroomkrubeer.wordpress.com

จารุพัชร อาชวะสมิต. 2557. **โครงสร้างลายทอ**. กรุงเทพฯ : คณะสถาปัตยกรรมศาสตร์. สถาบันเทคโนโลยีพระจอมเกล้าเจ้าคุณทหารลาดกระบัง

ดร.จุรีรัตน์ ประสาร. 2552. “**textile tomorrow**.” เทคโนโลยีวัสดุ. ฉบับที่57 : 21-27. สืบค้นเมื่อ 27 กันยายน พ.ศ. 2563, <https://www2.mtec.or.th/th/e-magazine/admin/upload/246_21-27.pdf>

นายบุรินทร์ พุทธโชติ. 2563. “**อนาคตอุตสาหกรรมสิ่งทอไทยสู่ยุค New Normal**.” สืบค้นเมื่อ 16 สิงหาคม พ.ศ2563, [http://www.oie.go.th/assets/portals/1/fileups/2/files/ArticlesAnalysis/Textile\_industry\_Ne wNormal.pdf](http://www.oie.go.th/assets/portals/1/fileups/2/files/ArticlesAnalysis/Textile_industry_Ne%20wNormal.pdf)

Thaitextile. 2561. **รายงานสถานการณ์อุตสาหกรรมสิ่งทอและเครื่องนุ่งห่มไทย** เดือนมิถุนายน 2561. <https://www.thaitextile.org/th/insign/detail.362.1.0.html>

Thaistudies. 2561. **หมอน**. http://www.thaistudies.chula.ac.th/2018/09/29/%E0%B8%AB%E0%B8%A1%E0%B 8%AD%E0%B8%99/